PMIndiaData/PMIndiaSum huggingface dataset:
राष्ट्रीय अल्पसंख्यक विकास एवं वित्त निगम की अधिकृत शेयर पूंजी को बढ़ाने के प्रस्‍ताव को कैबिनेट की मंजूरी

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमंडल ने आज अल्‍पसंख्‍यक मामलों के मंत्रालय में केन्‍द्रीय सार्वजनिक उपक्रम (सीपीएसई) राष्ट्रीय अल्पसंख्यक विकास एवं वित्त निगम की अधिकृत शेयर पूंजी को मौजूदा 1500 करोड़ रुपये से बढ़ाकर 3000 करोड़ रुपये करने के प्रस्‍ताव को अपनी मंजूरी दे दी। इसके अलावा केन्‍द्र, राज्‍यों/केन्‍द्र शासित प्रदेशों और व्‍यक्तियों/संस्‍थानों के बीच इसके शेयरधारिता पैटर्न को मौजूदा 65:26:9 से संशोधित कर अब 73:26:1 करने के प्रस्‍ताव को भी स्‍वीकृति दे दी गई है। इसके साथ ही राष्ट्रीय अल्पसंख्यक विकास एवं वित्त निगम (एनएमएफडीसी) के कारोबारी मॉडल का पुनर्गठन करने के प्रस्‍ताव को भी मंजूरी दे दी गई है। इस निर्णय से आर्थिक गतिविधियों, बेहतर कवरेज और ज्‍यादा पहुंच सुनिश्चित करने के लिए उपलब्‍ध राशि अब बढ़ जायेगी। शेयर पूंजी में बढ़ोतरी कर दिये जाने से इसका कवरेज दायरा बढ़ जायेगा और आर्थिक दृष्टि से वंचित अल्पसंख्यक आबादी के बड़े तबके को धन का वितरण भी बढ़ जायेगा। वर्ष 2014-15 के लिए एनएमडीएफसी का लक्ष्‍य 97000 लाभार्थियों को कवर करना है। एनएमडीएफसी 29 राज्‍यों/केन्‍द्र शासित प्रदेशों में 37 राज्‍य मार्गदर्शक (चैनलाइजिंग) एजेंसियों के जरिए अपनी योजनायें क्रियान्वित करता है। एनएमडीएफसी अपनी पहुंच बढ़ाने के लिए जरूरत पड़ने पर प्रमुख (नोडल) बैंक के साथ गठबंधन करेगा।
ग्लासगो में काॅप-26 शिखर सम्मेलन में ‘एक्शन एंड सॉलिडेरिटी-द क्रिटिकल डिकेड’ कार्यक्रम में प्रधानमंत्री का संबोधन

Excellencies, एडाप्टेशन के महत्वपूर्ण मुद्दे पर मुझे अपने विचार प्रस्तुत करने का अवसर देने के लिए My Friend बोरिस, Thank You ! वैश्विक Climate डिबेट में Adaptation को उतना महत्त्व नहीं मिला है जितना Mitigation को। यह उन विकासशील देशों के साथ अन्याय है, जो climate change से अधिक प्रभावित हैं। भारत समेत अधिकतर विकासशील देशों के किसानों के लिए climate बड़ी चुनौती है – क्रोपिंग पैटर्न में बदलाव आ रहा है, बेसमय बारिश और बाढ़, या लगातार आ रहे तूफानों से फसलें तबाह हो रही हैं। पेय जल के स्रोत से ले कर affordable हाउसिंग तक, सभी को climate change के खिलाफ resilient बनाने की जरुरत है। Excellencies, इस संदर्भ में मेरे तीन विचार है। पहला, एडाप्टेशन को हमें अपनी विकास नीतियों और परियोजनाओं का मुख्य अंग बनाना होगा। भारत में नल से जल – tap water for all, स्वच्छ भारत- clean India Mission और उज्ज्वला- clean cooking fuel for all जैसी परियोजनाओं से हमारे जरूरतमंद नागरिकों को एडाप्टेशन बेनेफिट्स तो मिले ही हैं, उनकी क्वालिटी ऑफ़ लाइफ भी सुधरी है। दूसरा, कई ट्रेडिशनल कम्युनिटीज में प्रकृति के साथ सामंजस्य में रहने का ज्ञान है। हमारी एडाप्टेशन नीतियों में इन पारंपरिक practices को उचित महत्त्व मिलना चाहिए।ज्ञान का ये प्रवाह, नई पीढ़ी तक भी जाए, इसके लिए स्कूल के सैलेबस में भी इसे जोड़ा जाना चाहिए। लोकल कंडीशन के अनुरूप lifestyles का संरक्षण भी एडाप्टेशन का एक महत्वपूर्ण स्तम्भ हो सकता है। तीसरा, एडाप्टेशन के तरीके चाहे लोकल हों, किन्तु पिछड़े देशों को इनके लिए global सपोर्ट मिलना चाहिए। लोकल एडाप्टेशन के लिए ग्लोबल सपोर्ट की सोच के साथ ही भारत ने Coalition for Disaster Resilient Infrastructure CDRI की पहल की थी। मैं सभी देशों को इस initiative के साथ जुड़ने का अनुरोध करता हूँ। धन्यवाद।
प्रधानमंत्री ने राष्ट्रीय अखण्डता के लिए सरदार पटेल पुरस्कार की घोषणा की

प्रधानमंत्री श्री नरेन्द्र मोदी ने कल केवडिया में डीजीपी/ आईजीपी सम्मेलन में राष्ट्रीय अखण्डता के लिए वार्षिक सरदार पटेल पुरस्कार की घोषणा की। यह पुरस्कार राष्ट्रीय एकीकरण को और बढ़ाने की दिशा में असाधारण प्रयासों के लिए दिया जाएगा। प्रधानमंत्री ने कहा “सरदार पटेल ने भारत को एकजुट करने के लिए अपना जीवन समर्पित कर दिया। राष्ट्रीय अखण्डता के लिए सरदार पटेल पुरस्कार उनके लिए एक उचित श्रद्धांजलि होगी और यह अधिक से अधिक लोगों को भारत की एकता और राष्ट्रीय अखण्डता को बढ़ाने की दिशा में काम करने के लिए प्रेरित करेगा।”
प्रधानमंत्री ने ‘मन की बात’ के लिये विचार आमंत्रित किये

प्रधानमंत्री श्री नरेन्द्र मोदी ने लोगों को आमंत्रित किया है कि वे मन की बात के आगामी अंक के लिये उन विषयों और मुद्दों पर अपने विचारों से अवगत करायें, जो उनके लिये महत्त्व रखते हैं। विचारों को माय-गव, नमो एप्प के जरिये साझा किया जा सकता है या 1800-11-7800 को डायल करके संदेश रिकॉर्ड कराया जा सकता है। मन की बात का 88वां अंक 24 अप्रैल, 2022 को प्रसारित होगा। माय-गव आमंत्रण को साझा करते हुये प्रधानमंत्री ने ट्वीट किया हैः “#मन की बात के माध्यम से हम मैदानी स्तर पर बदलाव लाने वालों लोगों के असाधारण कार्यों का अभिनंदन करते हैं। क्या आप ऐसी प्रेरणादायी जीवन यात्राओं के विषय में जानते हैं? उन्हें इस महीने की 24 तारीख के कार्यक्रम के लिये साझा करें। माय-गव, नमोएप्प पर लिखें या संदेश रिकॉर्ड करने के लिये 1800-11-7800 डायल करें।”
राउरकेला स्‍टील प्‍लांट के 45 लाख टन विस्‍तार को राष्‍ट्र को समर्पित करने के बाद आयोजित जनसभा में प्रधानमंत्री का संबोधन

प्रधानमंत्री श्री नरेन्‍द्र मोदी ने दूरदृष्टि के साथ देश को विकसत करने और भविष्‍य की पीढि़यों के लिए समृद्धि का रास्‍ता प्रशस्‍त करने के लिए राज्‍यों से केन्‍द्र के साथ मिलकर काम करने का आह्वान किया। वह आज राउरकेला स्‍टील प्‍लांट के 45 लाख टन क्षमता विस्‍तार को देश को समर्पित करने के बाद आयोजित जनसभा में बोल रहे थे। उन्‍होंने कहा कि आज वह विकास सौंपने के लिए राउरकेला आए हैं। उन्‍होंने राउरकेला को ऐसा शहर बताया, जिसने भारत को इस्‍पात की मजबूती दी है। उन्‍होंने कहा कि राउरकेला देश की सुरक्षा में भी महत्‍वपूर्ण भूमिका निभाता है। प्रधानमंत्री ने कहा कि भारत ने इस्‍पात के उत्‍पादन में अमरीका को पीछे छोड़ दिया है, लेकिन अब भी यह चीन से पीछे है। इसलिए इस्‍पात उत्‍पादन के क्षेत्र में भारत को अभी बहुत कुछ करना है। प्रधानमंत्री ने कहा कि खनिजों का मूल्‍य सम्‍वर्धन जरूरी है, ताकि एक मजबूत अर्थव्‍यवस्‍था का निर्माण हो सके। प्रधानमंत्री ने कहा कि दुनिया आज भारत को उम्‍मीद की निगाहों से देख रही है। उन्‍होंने दुनियाभर के निवेशकों को भारत में निवेश के लिए आमंत्रित किया। उन्‍होंने असम, पश्चिम बंगाल, ओडिशा, बिहार और पूर्वी उत्‍तर प्रदेश जैसे भारत के पूर्वी इलाकों को विकसित करने की जरूरत पर बल दिया। प्रधानमंत्री ने कहा कि केन्‍द्र और राज्‍य देश के विकास में बराबर के भागीदार हैं। उन्‍होंने केन्‍द्र की ओर से राज्‍यों को मजबूत करने के लिए उठाए गए कदमों का भी जिक्र किया। इनमें राज्‍यों के लिए खनिजों की रॉयल्‍टी बढ़ाने और उन्‍हें ज्‍यादा वित्‍तीय संसाधन मुहैया करने जैसे कदम शामिल हैं। प्रधानमंत्री ने कोयला ब्‍लॉकों के आवंटन की प्रक्रिया का विवरण दिया और कहा कि इससे हासिल होने वाला राजस्‍व राज्‍यों के विकास में भारी सहयोग करेगा। प्रधानमंत्री ने इस मौके पर नये ओडिशा के संस्‍थापक और दूरदृष्टि संपन्‍न नेताओं को उत्‍कल दिवस पर श्रद्धा सुमन अर्पित किए। प्रधानमंत्री ने इस मौके पर इस्‍पात संयंत्रों को उनके बेहतरी प्रदर्शन के लिए ट्रॉफी प्रदान की। वर्ष 2010-11 के लिए यह ट्रॉफी टाटा स्‍टील लिमिटेड (टिस्‍को) को प्रदान की गई, जबकि 2011-12 के लिए यह भिलाई स्‍टील प्‍लांट (सेल का प्‍लांट) को दी गई। वर्ष 2012-13 के लिए यह ट्रॉफी जेएसडब्‍ल्‍यू स्‍टील लिमिटेड को दी गई। इस मौके पर ओडिशा के राज्‍यपाल डॉ. एस सी जमीर, मुख्‍यमंत्री श्री नवीन पटनायक, केन्‍द्रीय मंत्री जुएल उरांव, श्री नरेन्‍द्र सिंह तोमर और श्री धर्मेंद्र प्रधान मौजूद थे। केन्‍द्रीय राज्‍य मंत्री श्री विष्‍णुदेव साय भी इस मौके पर उपस्थित थे।
भारत परिक्रमा पदयात्रा के सफल समापन पर श्री सीताराम केडिल्‍या ने की प्रधानमंत्री से मुलाकात

श्री सीताराम केडिल्‍या ने अपनी भारत परिक्रमा पदयात्रा के सफल समापन के बाद प्रधानमंत्री श्री नरेन्‍द्र मोदी से मुलाकात की। श्री केडिल्‍या के अनुसार, उन्होंने 9 अगस्त 2012 को कन्याकुमारी से भारत परिक्रमा यात्रा शुरू की थी और इस साल 9 जुलाई को उन्‍होंने अपनी यात्रा पूरी की। श्री केडिल्‍या ने कहा कि यात्रा के दौरान वह प्रत्‍यक्ष तौर पर 9,000 गांवों तक पहुंचे। उन्‍होंने यह भी कहा कि इस यात्रा का संदेश अप्रत्‍यक्ष तौर पर 20,000 अतिरिक्‍त गांवों तक पहुंचा। यात्रा के दौरान उन्होंने लाखों किसानों और ग्रामीण युवाओं से बातचीत की। प्रधानमंत्री ने केडिल्‍या के इस प्रयास की सराहना की और उन्‍हें भविष्‍य के प्रयासों के लिए शुभकामनाएं दी।
प्रधानमंत्री ने गुरू रविदास को उनकी जयंती पर श्रद्धांजलि दी

प्रधानमंत्री श्री नरेन्द्र मोदी ने संत गुरू रविदास जंयती के अवसर पर गुरू रविदास को श्रद्धांजलि दी है। ‘मैं गुरू रविदास जयंती के विशेष अवसर पर गुरू रविदास जी को नमन करता हूं। उनके विचारों और आदर्शों ने समाज पर गहरा प्रभाव डाला है। प्रधानमंत्री ने कहा – ‘गुरू रविदास जी ने सौहादर्ता, समानता और करूणा के मूल्यों पर जोर दिया, जो कि भारत की संस्कृगति और लोकाचार के लिए महत्वसपूर्ण है।
प्रधानमंत्री ने आईआईटी कैम्‍पस गांधीनगर राष्‍ट्र को समर्पित किया

प्रधानमंत्री श्री नरेन्‍द्र मोदी ने आईआईटी कैम्‍पस, गांधीनगर को आज राष्‍ट्र को समर्पित किया। उन्‍होंने ‘प्रधानमंत्री ग्रामीण डिजिटल साक्षरता अभियान’ के अन्‍तर्गत प्रशिक्षणार्थियों का भी अभिनन्‍दन किया। प्रधानमंत्री ने गांधीनगर में, जिसमें बड़ी संख्‍या में आईआईटी के छात्र भी थे, सार्वजनिक सभा को संबोधित करते हुए कहा – ‘‘आप आईआईटी के छात्र हैं जब मैं युवा था, तो चाय विक्रेता था। कुछ वर्ष पूर्व आज के दिन मैंने पहली बार मुख्‍यमंत्री के रूप में शपथ ली थी। उसके पश्‍चात मैं कभी विधायक भी नहीं रहा। मैंने निर्णय किया था कि मैं जो भी कुछ करूंगा, उसे अपनी सर्वोत्‍तम योग्‍यता के साथ करूंगा।’’ श्री नरेन्‍द्र मोदी ने कहा कि समाज के सभी आयु वर्ग, समूह और वर्गों के बीच भारत के प्रत्‍येक हिस्‍से में डिजिटल साक्षरता का प्रसार करने का काम चल रहा है। इस दिन और उम्र में हम डिजिटल विभाजन नहीं देख सकते और उन्‍होंने कहा कि डिजिटल इंडिया पारदर्शिता, प्रभावी सेवा डिलीवर और सुशासन की गारंटी देता है। हमारे अकादमिक लोगों की परीक्षा पर नहीं, अपितु नवाचार पर अपना ध्‍यान केन्द्रित करना चाहिए।
दोहरा कराधान टालने के लिए भारत व इस्राइल के बीच प्रोटोकॉल और संबंधित समझौते में संशोधन करने वाले प्रोटोकॉल को कैबिनेट की मंजूरी

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमंडल ने दोहरे कराधान को टालने और आमदनी तथा पूंजी पर कर के मामले में राजकोषीय चोरी को रोकने के लिए भारत और इस्राइल के बीच प्रोटोकॉल और संबंधित समझौते में संशोधन करने वाले प्रोटोकॉल को अपनी मंजूरी दे दी है। इस प्रोटोकॉल में कर संबंधी सूचनाओं के कारगर ढंग से आदान-प्रदान के लिए अंतर्राष्‍ट्रीय स्‍तर पर स्‍वीकृत मानकों का जिक्र है, जिनमें बैंक सूचनाएं और बगैर घरेलू कर हित वाली सूचनाएं भी शामिल हैं। इसमें इस बात का भी उल्‍लेख किया गया है कि भारत के किसी निवासी के संबंध में इस्राइल से जो सूचनाएं प्राप्‍त होंगी, उन्‍हें इस्राइल के सक्षम प्राधिकरण से स्‍वीकृति मिलने के बाद अन्‍य कानून प्रवर्तन एजेंसियों के साथ साझा किया जा सकता है। इसी तरह इस्राइल के किसी निवासी के संबंध में भारत से जो सूचनाएं प्राप्‍त होंगी, उन्‍हें भारत के सक्षम प्राधिकरण से स्‍वीकृति मिलने के बाद अन्‍य कानून प्रवर्तन एजेंसियों के साथ साझा किया जा सकता है। इस प्रोटोकॉल में समझौते का दुरुपयोग रोकने के लिए दुरुपयोग रोधी प्रावधान के रूप में ‘लाभ की सीमा’ अनुच्‍छेद का भी उल्‍लेख किया गया है। समझौते का दुरुपयोग होने की स्थिति में इस अनुच्‍छेद के प्रावधानों की बदौलत कर की अदायगी टालने अथवा चोरी से जुड़े उपायों और घरेलू कानून के प्रावधानों का उपयोग किया जा सकेगा।
स्वामी दयानंद सरस्वती जन्मोत्सव पर प्रधानमंत्री के संबोधन का मूल पाठ

हिमाचल प्रदेश के राज्यापाल श्रीमान आचार्य देवव्रत जी,  है, उसमें सबसे ज्यादा तेज गति से आगे बढ़ने वाला देश बन गया है। हमारी सभी समस्याओं का समाधान एक ही बात में है। हमें मुसीबतों से मुक्ति एक ही बात से मिल सकती है। हमें गरीबी से मुक्ति एक ही बात से मिल सकती है। हमें अशिक्षा से मुक्ति एक ही बात से मिल सकती है। हमें बीमारी में दवाई एक ही बात से मिल सकती है। और वो एक बात है – विकास। विकास, यही एक मार्ग है जो भारत के गरीब मानविकी को संकटों से बाहर ला सकता है। मुसीबतों से बाहर ला सकता है और इसलिए हमारी सरकार ने ध्यान केन्द्रित किया है विकास के कामों पर। देश तेज गति से आगे बढ़ना चाहिए। कृषि में विकास हो, गांवों का विकास हो, शहरों का विकास हो, गरीब को रोजगार हो, इन बातों पर हम बल दे रहे हैं और आज उसके अच्छे नतीजे दिखाई देने लगे है। आज जब मैं आपके बीच आया हूं और आप वो लोग है जो समाज के लिए कुछ न कुछ करने के संस्कार से जुड़े हुए हैं। जो भी सात्विक शक्तियां हैं उन्हें आज प्रखरता से काम करने की आवश्यकता है। जितनी सात्विक शक्तियां एक बनकर के, प्रखर होकर के आगे आएगी, इस देश को रोकने के सपने देखने वालों के सपने चूर-चूर हो जाएंगे। इसी संकल्प को लेकर के आगे बढ़े। मैं फिर एक बार आचार्य जी का, पूनम जी का, आप सब का हृदय से आभार व्यक्त करता हूं कि मुझे आज आप सब के बीच आने का अवसर मिला और पूज्य स्वामी दयानंद जी को स्मरण करने का अवसर मिला। बहुत-बहुत धन्यवाद।
प्रधानमंत्री श्री नरेन्द्र मोदी ने चीन की जनता को उनके राष्ट्रीय दिवस पर बधाई दी

प्रधानमंत्री श्री नरेन्द्र मोदी ने चीन के राष्ट्रीय दिवस के मौके पर वहां के लोगों को बधाई दी है। प्रधानमंत्री ने अपने बधाई संदेश में कहा है, ‘‘मैं चीन के लोगों को उनके राष्ट्रीय दिवस की शुभकामनाएं देता हूं।‘’ प्रधानमंत्री श्री मोदी का संदेश चीन के प्रिय भाइयों और बहनों, राष्‍ट्रीय दिवस पर आप सभी को बधाई
प्रधानमंत्री ने मलयालम नव वर्ष के पहले माह छिंगम की शुरुआत पर लोगों को बधाई दी

प्रधानमंत्री श्री नरेंद्र मोदी ने मलयालम नव वर्ष के पहले माह छिंगम की शुरुआत पर लोगों को बधाई दी है। अपने संदेश में उन्होंने कहा: “मलयालम नव वर्ष के पहले माह छिंगम के प्रारंभ होने पर मलयाली समुदाय के लोगों को मेरी शुभकामनाएं। यह वर्ष आपके लिये आनंद एवं शांति से परिपूर्ण हो।“
प्रधानमंत्री ने कहा केरल के मंदिर में हुई अग्नि त्रासदी हृदय-विदारक, शीघ्र ही पहुंचेंगे केरल

प्रधानमंत्री श्री नरेन्द्र मोदी ने केरल के कोल्लम जिले में स्थित मंदिर में हुई अग्नि त्रासदी पर गहरा शोक व्यक्त किया है। श्री मोदी ने कहा कि वह इस दुर्भाग्यपूर्ण घटना से उत्पन्न हुई स्थिति का जायजा लेने के लिए शीघ्र की केरल पहुंचेंगे। प्रधानमंत्री श्री नरेन्द्र मोदी ने कहा, “कोल्लम मंदिर में हुई अग्नि त्रासदी दिल दहला देने वाली और हृदय-विदारक है। मेरी भावनाएं मृतकों के परिवारों एवं प्रार्थनाएं घायलों के प्रति हैं। उन्होंने कोल्लम मंदिर में लगी आग पर मुख्यमंत्री ओमन चांडी से बात करते हुए गंभीर रूप से घायलों के शीघ्रता से उपचार के लिए हेलिकॉप्टर व्यवस्था किए जाने की जानकारी ली। उन्होंने कैबिनेट में अपने साथी एवं स्वास्थ्य मंत्री जेपी नड्डा को भी कोल्लम में अग्नि त्रासदी वाले स्थल पर शीघ्र जाने के लिये कहा है। प्रधानमंत्री श्री नरेन्द्र मोदी ने कहा, “जल्द ही मैं भी कोल्लम में हुई दुर्भाग्यपूर्ण त्रासदी से पैदा हुई स्थिति के जायज़े के लिये केरल जाउंगा।”
प्रधानमंत्री ने लोकसभा सांसद और पूर्व केंद्रीय मंत्री श्री सुल्तान अहमद के निधन पर शोक व्‍यक्‍त किया

प्रधानमंत्री श्री नरेन्‍द्र मोदी ने लोकसभा सांसद और पूर्व केंद्रीय मंत्री श्री सुल्तान अहमद के निधन पर शोक व्‍यक्‍त किया है। प्रधानमंत्री ने कहा, “लोकसभा सांसद और पूर्व केंद्रीय मंत्री श्री सुल्तान अहमद के निधन पर मुझे बहुत दु:ख है। दु:ख के इस घड़ी में उनके परिवार और उनके शुभचिंतकों के साथ मेरी संवेदनाएं हैं।”
प्रधानमंत्री ने विश्व कुश्ती चैंपियनशिप 2021 में पदक जीतने पर अंशु मलिक और सरिता मोर को बधाई दी

प्रधानमंत्री श्री नरेन्द्र मोदी ने विश्व कुश्ती चैंपियनशिप 2021 में रजत पदक जीतने पर अंशु मलिक को और कांस्य पदक जीतने पर सरिता मोर को बधाई दी है। प्रधानमंत्री ने निम्‍नलिखित ट्वीट किया है: ‘विश्व कुश्ती चैंपियनशिप 2021 में रजत पदक जीतने पर @OLyAnshu को और कांस्य पदक जीतने पर @saritamor3 को बधाई। इन उत्कृष्ट एथलीटों को उनके भावी प्रयासों एवं कामयाबी के लिए शुभकामनाएं।’
प्रधानमंत्री ने डॉ अम्‍बेडकर के महापरिनिरवाण दिवस पर उन्‍हें श्रद्धांजलि दी

प्रधानमंत्री श्री नरेन्‍द्र मोदी ने डॉ अम्‍बेडकर के महापरिनिरवाण दिवस पर उन्‍हें श्रद्धांजलि दी है। श्री मोदी ने अपने संदेश में कहा, “मैं डॉ बाबा साहेब अम्‍बेडकर को नमन करता हूं। राष्‍ट्र के प्रति उनका योगदान बहुमूल्‍य और उल्‍लेखनीय है। वे ऐसे व्‍यक्‍ति थे जो समय से आगे चला करते थे। सामाजिक बुराईयों को दूर करने के उनके प्रयासों और उनके द्वारा शिक्षा को दिये गये महत्‍व का हम समरण करते हैं। डॉ अम्‍बेडकर दलितों और शोषितों की आवाज बन गये थे। उनकी सोच और आदर्श हमें समानता पर आधारित समाज बनाने में मार्ग दर्शक बने रहेंगे।”
नेपाल के लुंबिनी में भारत अंतर्राष्ट्रीय बौद्ध संस्कृति और विरासत केंद्र का शिलान्यास

प्रधानमंत्री श्री नरेन्द्र मोदी ने नेपाल के माननीय प्रधानमंत्री श्री शेर बहादुर देवबा के साथ लुंबिनी मठ क्षेत्र, लुंबिनी, नेपाल में भारत अंतर्राष्ट्रीय बौद्ध संस्कृति और विरासत केंद्र के निर्माण के लिए शिलान्यास किया। 2. इस केंद्र का निर्माण अंतर्राष्ट्रीय बौद्ध संघ (आईबीसी), नई दिल्ली द्वारा लुंबिनी डेवलपमेंट ट्रस्ट (एलडीटी) के एक भूखंड पर किया जायेगा, जिसका आवंटन आईबीसी और एलडीटी के बीच मार्च, 2022 में हस्ताक्षरित एक समझौते के तहत आईबीसी को किया गया था। 3. शिलान्यास समारोह, जिसे तीन प्रमुख बौद्ध परंपराओं, थेरवाद, महायान और वज्रयान के भिक्षुओं द्वारा किया गया, के बाद दोनों प्रधानमंत्रियों ने केंद्र के एक मॉडल का भी अनावरण किया। 4. निर्माण पूरा हो जाने के बाद, यह दुनिया भर के तीर्थयात्रियों और पर्यटकों का स्वागत करने वाला एक विश्व स्तरीय सुविधा केंद्र होगा, जहाँ श्रद्धालु बौद्ध धर्म के आध्यात्मिक स्वरूपों के सार का आनंद प्राप्त कर पाएंगे। यह एक आधुनिक इमारत होगी, जो ऊर्जा, पानी और अपशिष्ट प्रबंधन के मामले में नेटज़ीरो के मानकों के अनुरूप होगी तथा इस केंद्र में प्रार्थना कक्ष, ध्यान केंद्र, पुस्तकालय, प्रदर्शनी हॉल, कैफेटेरिया, कार्यालय और अन्य सुविधाएं भी होंगी।
मंत्रिमंडल ने हैदराबाद में परिचालनगत सामुद्रिक विज्ञान के लिए अंतरराष्ट्रीय प्रशिक्षण केन्द्र स्थापित करने पर यूनेस्को के साथ समझौते को मंज़ूरी दी

प्रधानमंत्री की अध्यक्षता वाली केन्द्रीय मंत्रिमंडल ने यूनेस्को के श्रेणी-2 केन्द्र (सी2सी) के रूप में हैदराबाद में परिचालनगत सामुद्रिक विज्ञान के लिए अंतरराष्ट्रीय प्रशिक्षण केन्द्र स्थापित करने को मंज़ूरी दे दी है। इस समझौते का उद्देश्य हिंद महासागर के किनारों (आईओआर), भारतीय और अटलांटिक महासागर से जुड़े अफ्रीकी देशों, यूनेस्को के ढांचे के अंतर्गत लघु द्वीपीय देशों के लिए क्षमता निर्माण की दिशा में प्रशिक्षण केन्द्र की स्थापना करना है। परिचालनगत सामुद्रिक विज्ञान मछुआरों, आपदा प्रबंधन, जहाजरानी, बंदरगाह, तटीय राज्यों, नौसेना, तट रक्षक, पर्यावरण, दैनिक परिचालन को सुचारू रूप से चलाने के लिए अपतटीय उद्योगों जैसे विभिन्न क्षेत्रों को सूचनाएं उपलब्ध कराने की दिशा में प्रणालीगत सामुद्रिक विज्ञान अध्य्यन आयोजित करने के लिए एक कारगर गतिविधि है। केन्द्र सरकार क्षमता निर्माण और प्रशिक्षण, ज्ञान साझा करने और सूचनाओं के आदान प्रदान जैसे विभिन्न क्षेत्रों में सहायता मुहैया कराएगा। भारत यूनेस्को की कार्य योजना के प्रभाव और दृश्यता को बढ़ाकर यूनेस्को और इसके अंतर सरकारी सामुद्रिक विज्ञान आयोग (आईओसी) के लिए एक महत्वपूर्ण स्रोत का प्रतिनिधित्व कर सकता है। यूनेस्को श्रेणी-2 केन्द्र की स्थापना हिंद महासागर में भारत को एक अग्रणी देश के रूप में उभरने का अवसर प्रदान करेगी। यह भारत को हिन्द महासागर की सीमाओं से जुड़े दक्षिण एशियाई और अफ्रीकी देशों सहित हिन्द महासागर के अंतर्गत आने वाले देशों के साथ सहयोग बढ़ाने और रिश्तों को सुधारने में भी मदद करेगा। केंद्र समुद्री और तटीय स्थिरता से जुड़े मुद्दों का समाधान निकालने की दिशा में दुनियाभर में तकनीकी और प्रबंधन क्षमता को बनाने की आवश्यकता को पूरा करेगा और समुद्र से जुड़े प्राकृतिक खतरों से कुशलतापूर्वक निपटने के लिए पर्याप्त माहौल तैयार करेगा। यह केन्द्र समुद्र वैज्ञानिक अनुसंधान क्षमता निर्माण से जुड़े सतत विकास लक्ष्य-14 (एसडीजी-14) को प्राप्त करने में अहम योगदान दे सकता है, जो लघु द्वीपीय विकासशील राष्ट्रों और सबसे कम विकसित देशों को मदद करने के भारत के वादे को भी पूरा करेगा। सी2सी छात्रों और अन्य प्रतिभागियों के कौशल में विकास करने के प्रति कृतसंकल्प है, जिससे देश के भीतर और बाहर रोज़गार के अवसर बढ़ेंगे। सी2सी की स्थापना से भारत में रोज़गार निर्माण के लिए सहायक विकास की दिशा में वृद्धि की भी उम्मीद है। वर्तमान में यह केन्द्र हैदराबाद में भारतीय समुद्री सूचना सेवा केन्द्र (आईएनसीओआईएस) पर उपलब्ध स्टेट ऑफ द आर्ट सुविधा के साथ परिचालनगत है। अब तक इस केन्द्र से परिचालनगत सामुद्रिक विज्ञान की विभिन्न विधाओं में 681 वैज्ञानिकों को प्रशिक्षित किया जा चुका है, इनमें 576 वैज्ञानिक भारतीय और 105 वैज्ञानिक दुनियाभर के अन्य देशों से हैं। इस केन्द्र में ईमारत और प्रशिक्षण छात्रावास जैसी अन्य आधारभूत सुविधाओं को स्थापित किया जा रहा है। इस पूरी योजना एवं समझौते के अंतर्गत दुनियाभर से वैश्विक स्तर की प्रतिभाओं और प्रशिक्षुओं को आमंत्रित करने और दीर्घ अवधि के पाठ्यक्रम (3-9 महीने) का खाका तैयार करने का प्रावधान भी किया गया है।
प्रधानमंत्री श्री नरेन्द्र मोदी ने रूसी संघ के राष्ट्रपति महामहिम व्लादिमीर पुतिन से आज टेलीफोन पर बात की

राष्ट्रपति पुतिन ने प्रधानमंत्री को यूक्रेन की हाल की परिस्थितियों से अवगत कराया। प्रधानमंत्री ने अपने इस शाश्वस्त विश्वास को दोहराया कि रूस और नाटो समूह के बीच के मतभेदों को केवल ईमानदार और गंभीर संवाद के जरिये ही हल किया जा सकता है। प्रधानमंत्री ने तुरंत हिंसा बंद करने की अपील की और आग्रह किया कि राजनयिक वार्तालाप तथा संवाद के रास्ते पर लौटने के लिये सभी पक्ष मिलकर प्रयास करें। यूक्रेन में रहने वाले भारतीय नागरिकों और खासतौर से भारतीय छात्रों की सुरक्षा के बारे में प्रधानमंत्री ने रूसी राष्ट्रपति को अवगत कराया तथा यह जानकारी भी दी कि भारतीय राजनयिक अधिकारी उन सबके यूक्रेन से सुरक्षित निकलने तथा भारत लौटने को उच्च प्राथमिकता दे रहे हैं। दोनों नेताओं ने इस बात पर सहमति व्यक्त की कि उनके अधिकारी और राजनयिक दल आपसी हितों के परिस्थितिजन्य विषयों पर नियमित संपर्क बनाये रखेंगे।
प्रधानमंत्री ने हिमाचल प्रदेश के मंडी में हुए सड़क हादसे में लोगों की मौत पर शोक व्‍यक्‍त किया

प्रधानमंत्री श्री नरेन्‍द्र मोदी ने हिमाचल प्रदेश के मंडी में सड़क दुर्घटना में लोगों के मारे जाने पर दुख व्‍यक्‍त किया है। प्रधानमंत्री ने एक ट्वीट में कहा "हिमाचल प्रदेश के मंडी में सड़क हादसे की खबर से मुझे अत्यंत दुख हुआ है। सरकार राहत और बचाव कार्य में जुटी हुई है। इस दुर्घटना में मृतकों के परिजनों के प्रति गहरी संवेदना प्रकट करता हूं और घायलों के जल्द स्वस्थ होने की कामना करता हूं।"
पाकिस्‍तान से लौटने पर गीता ने प्रधानमंत्री से मुलाकात की

कई वर्ष पहले गलती से पाकिस्‍तान की सीमा में पंहुचने वाली भिन्‍न रूप से सक्षम महिला, गीता ने आज शाम प्रधानमंत्री श्री नरेन्‍द्र मोदी से मुलाकात की। आज सुबह वह भारत पंहुची। प्रधानमंत्री ने कहा, ‘घर वापसी पर स्‍वागत, गीता’ गीता ने भावविभोर होकर उन्‍हें गले लगाया। उन्‍होंने गीता को आश्‍वासन दिया कि उसके परिजनों को ढूंढ़ने के हर संभव प्रयास किए जाएंगे और उसकी बढि़या देखभाल की जाएगी। ‘पूरा देश आपकी देखभाल करेगा।’ प्रधानमंत्री ने कई वर्षों तक गीता की प्रेम और लगाव से देखभाल करने के लिए ईदी फाउंडेशन, करांची की संस्‍थापक सुश्री बिल्‍किस बानो ईदी की सराहना की। प्रधानमंत्री ने घोषणा की कि भारत, ईदी फाउंडेशन को प्रोत्‍साहन के रूप में एक करोड़ रुपये देगा जो न केवल गीता की देखभाल के लिए बल्कि फाउंडेशन द्वारा किए जा रहे बेहतरीन कार्य के लिए भी है। सुश्री बिल्‍किस बानो ईदी, गुजरात में जूनागढ़ के बन्‍तवा में पैदा हुई , यह जानने पर प्रधानमंत्री ने उन्‍हें अपने परिवार के साथ जूनागढ़ आने का न्‍यौता दिया। इस अवसर पर उपस्थित विदेश मंत्री श्रीमती सुषमा स्‍वराज ने भी गीता को प्रेम और लगाव से अपने यहां रखने के लिए सुश्री बिल्‍किस और ईदी फाउंडेशन की प्रशंसा की।
प्रधानमंत्री श्री नरेन्द्र मोदी और जापान के प्रधानमंत्री योशिहिदे सुगा के बीच फोन पर बातचीत हुई

प्रधानमंत्री श्री नरेन्द्र मोदी ने आज जापान के प्रधानमंत्री योशिहिदे सुगा से फोन पर बातचीत की। प्रधानमंत्री ने जापान के प्रधानमंत्री के रूप में सुगा की नियुक्ति पर उन्हें बधाई दी और अपने लक्ष्यों को हासिल करने में सफलता के लिए शुभकामना दी। दोनों नेता इस बात पर सहमत थे कि पिछले कुछ सालों में भारत-जापान विशेष रणनीतिक और वैश्विक भागीदारी में काफी प्रगति हुई है और उन्होंने आपसी विश्वास और साझा मूल्यों पर आधारित इस रिश्ते को और मजबूत करने का इरादा जताया। दोनों नेताओं ने सहमति व्यक्त की कि दोनों देशों के बीच साझेदारी आज के समय में कोविड-19 महामारी सहित वैश्विक चुनौतियों को देखते हुए और भी अधिक प्रासंगिक है। उन्होंने इस बात पर जोर दिया कि एक स्वतंत्र, खुले और समावेशी इंडो-पैसिफिक क्षेत्र की आर्थिक आर्किटेक्चर को लचीला आपूर्ति श्रृंखलाओं पर आधारित बनाया जाना चाहिए और इस संदर्भ में उन्होंने भारत, जापान और अन्य समान विचारधारा वाले देशों के बीच सहयोग का स्वागत किया। दोनों नेताओं ने दोनों देशों के बीच आर्थिक साझेदारी में हुई प्रगति की सराहना की और इस संदर्भ में कुशल श्रमिकों से संबंधित समझौते के टेक्स्ट को अंतिम रूप देने का स्वागत किया। प्रधानमंत्री ने वैश्विक कोविड-19 महामारी के कारण उत्पन्न स्थिति में सुधार के बाद प्रधानमंत्री सुगा को वार्षिक द्विपक्षीय शिखर सम्मेलन के लिए भारत आने का आमंत्रण दिया।